### Hvordan kommer jeg rundt?


Irerne er verdensberømte for deres gode humoristiske sans og det kan der godt være brug for i Dublins offentlige transportsystem. Der er 2 sporvognslinjer uden indbyrdes forbindelse og togene kører mest i udkanten af byen. Der er et stort netværk af busser, men systemet er svært at forstå for besøgende (se dublinbus.ie). Heldigvis ligger de fleste af Dublins seværdigheder midt i byen, i kort gåafstand fra hinanden.

